EZabbuli.
100.
EZabbuli eyʼokwebalya. Mubbookookere oMusengwa nʼeisangaalo, nywenanywena abʼoku kyalo. 
Muweererye oMusengwa nʼeisangaalo, mwize omumaisoge nga mwemba enyembo egyʼeisangaalo. 
Mumanye muti oMusengwa niiye oKibbumba. Niiye eyatubbumbire, era tuli babe. Tuli bantu ababe era tuli ntaama gyʼomu kiriisiryokye. 
Mwingirire omu mageetige nga mumwebalya, mwabe omu luugalwe nga mumuwuuja. Mumwebalye era muwuuje eriinalye. 
Ekyo kityo olwʼokubba oMusengwa musa, era okutakakwe okutakoma kubbeerererawo emirembe gyonagyona. Obwesigwabwe bubbeerererawo emirembe gyonagyona. 
