EZabbuli.
29.
EZabbuli ya Dawudi. Inywe ebibbumbe ebyʼomwigulu, muwuuje oMusengwa, mumuwuuje olwʼekitiisyakye nʼolwʼamaanige. 
Muwuuje oMusengwa olwʼeriinalye eryʼekitiisya. Musinze oMusengwa ngʼowaanekaaneka omu butukulyebwe. 
Eigono erya Musengwa, liwulikikana oku nyanza. OKibbumba owʼekitiisya abbwatuka. Era oMusengwa awulikikana oku nyanza enene ooti kubbwatuka kwʼeraadu. 
Eigono lya Musengwa lyʼamaani, era eigono lya Musengwa lyʼentiisya! 
Eigono lya Musengwa livunianka emivule. OMusengwa avuniankamu emivule gyʼe Lebbanooni. 
Agira ensozi gyʼe Lebbanooni ni gicuulyacuulya ooti nyana, nʼolusozi oSiriyooni ni lumadukamaduka ooti mbogo omutomuto. 
Eigono lya Musengwa libbwatukira omu kumesya. 
Eigono lya Musengwa litengeetya eidungu, era oMusengwa atengeetya eIdungu lyʼe Kadesi. 
Eigono lya Musengwa liyuujayuuja emivule, era ni limagalicirya nakimo ebikoola byʼemisaale. Omu Yeekaaluye abantu bonabona bakubba olukero bati, “Ekitiisya kibbe eeri oKibbumba.” 
OMusengwa niiye afuga amataba, era iye ngʼoKabaka afuga emirembe gyonagyona. 
OMusengwa awa abantube amaani, era abawa enkabi nʼeidembe. 
